Решение на Общия съд (втори състав) от 25 ноември 2020 г. — Груп/EUIPO — Илиев (GROUP Company TOURISM & TRAVEL)
(Дело T‑57/20)
„Марка на Европейския съюз — Производство по възражение — Заявка за фигуративна марка на Европейския съюз „GROUP Company TOURISM & TRAVEL“ — По-ранни нерегистрирани национални фигуративни марки „GROUP Company TOURISM & TRAVEL“ — Относително основание за отказ — Член 8, параграф 4 от Регламент (ЕС) 2017/1001 — Член 94, параграф 1, първо изречение от Регламент 2017/1001“
1.      Марка на Европейския съюз — Процедурни разпоредби — Решения на Службата — Зачитане на правото на защита — Приложно поле на принципа
(член 41, параграф 2, буква а) от Хартата на основните права на Европейския съюз; член 94, параграф 1 от Регламент 2017/1001 на Европейския парламент и на Съвета)
(вж. т. 30 и 32)
2.      Марка на Европейския съюз — Производство по обжалване — Обжалване пред съда на Съюза — Изпълнение на съдебно решение, с което се отменя решение на апелативен състав — Ново разглеждане на жалбата — Зачитане на правото на защита
(член 94, параграф 1 от Регламент 2017/1001 на Европейския парламент и на Съвета)
(вж. т. 31)
3.      Марка на Европейския съюз — Процедурни разпоредби — Служебна проверка на фактите — Производство по възражение — Разглеждане само на изтъкнатите основания — Задължение за страните да изтъкват факти и доказателства в подкрепа на исканията си — Норми на националното право — Включване
(член 95 от Регламент 2017/1001 на Европейския парламент и на Съвета)
(вж. т. 33)
Предмет
Жалба срещу решението на пети апелативен състав на EUIPO от 8 ноември 2019 г. (преписка R 2059/2018‑5), постановено в производство по възражение със страни „Груп“ и г‑н Илиев
Диспозитив
1)
Отменя решение на пети апелативен състав на Службата на Европейския съюз за интелектуална собственост (EUIPO) от 8 ноември 2019 г. (преписка R 2059/2018‑5).
2)
Осъжда EUIPO да заплати съдебните разноски.